turjo4nis/wikipedia-bn-dump-20250701 huggingface dataset:
সাবাইন মাদ্রাসা

সাবাইন মাদ্রাসা বা আস-সাবাইন মাদ্রাসা () মরক্কোর ফেজের মদিনার একটি ঐতিহাসিক মাদ্রাসা। এটি আল-আন্দালুস মসজিদের পাশে ফেস আল-বালির আন্দালুস কোয়ার্টারে অবস্থিত। ১৩২৩ সালে আবু আল-হাসান কর্তৃক মাদ্রাসাটি প্রতিষ্ঠিত হয় এবং এর পাশের বৃহত্তর সাহরিজ মাদ্রাসা এর ঠিক আগেই প্রতিষ্ঠিত হয়। একসাথে এই দুটি মাদ্রাসা, প্রধান মসজিদের পার্শ্ববর্তী অঞ্চলের শিক্ষার্থীদের শিক্ষা ও আবাসন নিশ্চিত করে।

ইতিহাস

ঐতিহাসিক পটভূমি 
ফেজের অন্যান্য ঐতিহাসিক মাদ্রাসার মতো এই মাদ্রাসাটিও মেরিনিড যুগে নির্মিত হয়। এটি ১৩২৩ সালে আবু আল-হাসান কর্তৃক প্রতিষ্ঠিত হয়, যিনি সেই সময় কেবল একজন রাজকুমার এবং তার পিতা সুলতান দ্বিতীয় আবু সাইদ উসমানের উত্তরাধিকারী ছিলেন কিন্তু পরবর্তীতে সুলতান হন। এই মাদ্রাসাটি প্রথমে আল-সুগরা মাদ্রাসা (ক্ষুদ্রতর মাদ্রাসা) নামে পরিচিত ছিল কারণ এটি বৃহত্তর আল-কুবরা মাদ্রাসা (বৃহত্তর মাদ্রাসা) বা আস-সাহরিজ মাদ্রাসার পরিপূরক হিসেবে নির্মিত হয়। সম্ভবত কুরআন পাঠের ধর্মসম্মত সাতটি পদ্ধতি শেখানোর ক্ষেত্রে এই মাদ্রাসাটির বিশেষত্বের কারণে সবশেষে এটি আস-সাবাইন মাদ্রাসা নামে পরিচিত লাভ করে। আস-সাহরিজ মাদ্রাসা ও এই মাদ্রাসাটি নিকটবর্তী আন্দালুস মসজিদে অধ্যয়নরত শিক্ষার্থীদের জন্য শিক্ষা ও আবাসন নিশ্চিত করে (যেমন সেফারিন ও আল-আত্তারিন মাদ্রাসা নদীর ওপারে আল-কারাওইন মসজিদের শিক্ষার্থীদের জন্য এগুলো নিশ্চিত করে)।

সাম্প্রতিক ক্ষয়ক্ষতি ও পুনঃসংস্কার 
সাহরিজ মাদ্রাসার সাথে এই মাদ্রাসাটি একাধিকবার পুনঃসংস্কার করা হয়েছে। তবুও সাম্প্রতিক দশকগুলোতে মাদ্রাসা দুটি ব্যাপক অবহেলিত হয়েছে। ২০০০-এর দশকে ওয়ার্ল্ড মনুমেন্টস ফান্ড এই মাদ্রাসা দুটি পুনঃসংস্কার ও সংরক্ষণের প্রাথমিক প্রচেষ্টা করেছিলো, কিন্তু পরে এগুলো আরও ধ্বংসপ্রাপ্ত হয়। বিশেষ করে ২০০৯ সালে লুটেরা দুটি খোদাই করা কাঠের তক্তা ও কয়েকটি মার্বেলের স্তম্ভ সরিয়ে ফেললে সাবাইন মাদ্রাসার ব্যাপক ক্ষতি হয়। ফলস্বরূপ দ্বিতীয় তলাটি ভেঙ্গে পড়ে। ২০১৩ সালে শুরু হওয়া ফেস আল-বালির পুনর্বাসনের একটি বৃহত্তর কর্মসূচির অংশ হিসেবে স্থানীয় ঐতিহ্য সংস্থা এডিইআর-ফেস সম্প্রতি মাদ্রাসা দুটি পুনঃসংস্কার ও পুনরুদ্ধার করে এবং ২০১৭ সালে পুনরায় চালু করে।

স্থাপত্য 
মাদ্রাসাটি পার্শ্ববর্তী সাহরিজ মাদ্রাসার চেয়ে ছোট ও অপেক্ষাকৃত কম সজ্জিত। এটি ১৮৩ বর্গমিটার এলাকা জুড়ে বিস্তৃত। রাস্তা থেকে একটি বাঁকা প্রবেশপথ দিয়ে এই মাদ্রাসায় প্রবেশ করা যায়, তবে আপাতদৃষ্টিতে এটি অন্য একটি অভ্যন্তরীণ প্রবেশপথের মাধ্যমে অন্য মাদ্রাসার সাথে সংযুক্ত ছিল। মাদ্রাসার অভ্যন্তরে একটি ছোট প্রাঙ্গণ ও একটি ফোয়ারা আছে। প্রাঙ্গণটি দোতলা ভবন দ্বারা বেষ্টিত। ভবনের ছাদের কড়িকাঠে আরাবেস্ক মোটিফ ও আরবি শিলালিপি খোদাই করা আছে। ভবনটির উভয় তলায় শিক্ষার্থীদের থাকার জন্য মোট ২৩ টি শয়ন কক্ষ ও ৩ টি অফিস কক্ষ আছে। নিচতলায়, উঠোনের শেষ প্রান্তে ও প্রবেশপথের ওপারে, একটি ছোট প্রার্থনা কক্ষ ও একটি সাধারণ মিহরাব রয়েছে।

আরও দেখুন 
 আল-কারাওইন বিশ্ববিদ্যালয়
 আবু ইনানি মাদ্রাসা
 আবু ইনানি মাদ্রাসা (মেকনেস)
 আবু আল হাসান মাদ্রাসা
 মরক্কোর মসজিদের তালিকা

তথ্যসূত্র

বহিঃসংযোগ 
 ADER-Fes কর্তৃক সাবাইন মাদ্রাসার পুনঃসংস্কার (ইউটিউব)

মরক্কোর মাদ্রাসা
উইকিউপাত্তে স্থানাঙ্ক আছে
সতীশচন্দ্র আচার্য বিদ্যাভূষণ

সতীশচন্দ্র আচার্য বিদ্যাভূষণ, মহামহোপাধ্যায় ( ৩০ জুলাই, ১৮৭০  — ২৫ এপ্রিল, ১৯২০) ছিলেন সংস্কৃত ও  পালি ভাষার বাঙালি পণ্ডিত ও কলকাতার সংস্কৃত কলেজের অধ্যক্ষ।

জন্ম ও শিক্ষা জীবন 
সতীশচন্দ্র আচার্য ১৮৭০ খ্রিস্টাব্দের ৩০ শে জুলাই ব্রিটিশ ভারতের অধুনা পশ্চিমবঙ্গের নদীয়া জেলার নবদ্বীপে। তার পিতা ছিলেন জ্যোতিষশাস্ত্রজ্ঞ পীতাম্বর বিদ্যাবাগীশ। মাইনর পরীক্ষায় নদিয়া বিভাগে বৃত্তি সহ সর্বোচ্চ স্থান অধিকার করেন ও নবদ্বীপ হিন্দু স্কুলে ভরতি হন। ১৮৮৮ খ্রিস্টাব্দে বৃত্তিসমেত এন্ট্রান্স এবং কৃষ্ণনগর কলেজ থেকে ১৮৯২ খ্রিস্টাব্দে সংস্কৃতে অনার্স সহ বি. এ পরীক্ষায় অবিভক্ত  বাংলার মধ্যে প্রথম স্থান অধিকার করে স্বর্ণ পদক পান। ১৮৯৩ খ্রিস্টাব্দে সংস্কৃত কলেজ থেকে সংস্কৃতে এম. এ. পাশ করেন। এরপর ব্যাকরণ, দর্শন, স্মৃতি ও বেদাদি পড়েন।  ১৯০১ খ্রিস্টাব্দে তিনি কলকাতা বিশ্ববিদ্যালয় হতে ভারতবর্ষের সর্বপ্রথম পালি ভাষায় এম.এ.পরীক্ষায় উত্তীর্ণ হয়ে স্বর্ণপদক লাভ করেন।  'নবদ্বীপ বিদগ্ধ জননী সভা'র পরীক্ষায় প্রথম বিভাগে পাশ করে ১৮৯৩ খ্রিস্টাব্দে "বিদ্যাভূষণ" উপাধি পান।

কর্মজীবন 
বিদ্যাভূষণ উপাধি প্রাপ্তির পর তিনি কৃষ্ণনগর কলেজে সংস্কৃতের প্রধান অধ্যাপক হন। তিনি পালি ভাষার চর্চার সাথে বৌদ্ধশাস্ত্রও অধ্যয়ন করেন। সরকার কর্তৃক তিনি 'Buddhist Text Society' র সহযোগী সম্পাদক নিযুক্ত হন। এই পদে দীর্ঘ বাইশ বৎসর অধিষ্ঠিত ছিলেন এবং এই সময় পালি ভাষায় বহু গ্রন্থও রচনা করেন।  ১৮৯৭ খ্রিস্টাব্দে সরকার কর্তৃক সহকারী তিব্বতীয় অনুবাদকের পদে নিযুক্ত হয়ে রায়বাহাদুর শরচ্চন্দ্র দাসের সঙ্গে তিব্বতীয় বৌদ্ধ ও সংস্কৃত অভিধান প্রণয়নের ভার নেন। ১৯০২ খ্রিস্টাব্দে মার্চ মাসে বদলি হয়ে কলকাতার  প্রেসিডেন্সি কলেজের অধ্যাপক হন। এই সময়ে তিনি ফরাসি ও জার্মান ভাষা শেখেন। ১৯০৬ খ্রিস্টাব্দে মহামহোপাধ্যায় ও ১৯০৮ খ্রিস্টাব্দে 'Middle Age School of Indian Logic' শীর্ষক প্রবন্ধ রচনা করে পি.এইচডি ডিগ্রি লাভ করেন।

 ১৯১০ খ্রিস্টাব্দে তিনি শিক্ষার্থে শ্রীলঙ্কা যান এবং ফিরে এসে কলকাতার   সংস্কৃত কলেজের অধ্যক্ষ হন। ১৯১৩ খ্রিস্টাব্দে 'সিদ্ধান্ত মহাবোধি' এবং বৌদ্ধ সাহিত্যে পাণ্ডিত্যের জন্য "ত্রিপিটক বাগীশ্বর" উপাধি পান। তিনি কলকাতা বিশ্ববিদ্যালয়ের প্রথম ডক্টরেট। তিনি বঙ্গীয় সাহিত্য পরিষদ সহ বহু প্রতিষ্ঠানের সঙ্গে যুক্ত ছিলেন। তার রচিত উল্লেখযোগ্য গ্রন্থগুলি হল -

 আত্মতত্ত্ব প্রকাশ
 পালি ব্যাকরণ
 ন্যায় দর্শনের ইংরাজী অনুবাদ
 বুদ্ধদেব
 ''এ হিস্ট্রি অফ ইন্ডিয়ান লজিক

জীবনাবসান 
সতীশচন্দ্র আচার্য বিদ্যাভূষণ ১৯২০ খ্রিস্টাব্দের ২৫ শে এপ্রিল পরলোক গমন করেন

তথ্যসূত্র

কলকাতা বিশ্ববিদ্যালয়ের শিক্ষক
কলকাতা বিশ্ববিদ্যালয়ের প্রাক্তন শিক্ষার্থী
সংস্কৃত কলেজের প্রাক্তন শিক্ষার্থী
বৌদ্ধ লেখক
বৌদ্ধ অনুবাদক
ভারতীয় সংস্কৃত পণ্ডিত
বাঙালি ব্যক্তি
বাঙালি হিন্দু
বাঙালি লেখক
১৯২০-এ মৃত্যু
১৮৭০-এ জন্ম
কৃষ্ণনগর সরকারি কলেজের প্রাক্তন শিক্ষার্থী
পশ্চিমবঙ্গের পণ্ডিত
২০শ শতাব্দীর বাঙালি
১৯শ শতাব্দীর বাঙালি
বাঙালি দার্শনিক
কলকাতার লেখক
ধর্মীয় শিক্ষায়তনিক
ভারতীয় লেখক
ভারতীয় পুরুষ লেখক
ভারতীয় পণ্ডিত
ভারতীয় অনুবাদক
ভারতীয় শিক্ষায়তনিক
ভারতীয় সম্পাদক
ভারতীয় ম্যাগাজিন সম্পাদক
ভারতীয় প্রাবন্ধিক
ভারতীয় পুরুষ প্রাবন্ধিক
ভারতীয় অ-কল্পকাহিনী লেখক
ভারতীয় শিক্ষাবিদ
২০শ শতাব্দীর ভারতীয় দার্শনিক
২০শ শতাব্দীর ভারতীয় লেখক
১৯শ শতাব্দীর ভারতীয় পণ্ডিত
২০শ শতাব্দীর ভারতীয় অনুবাদক
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় অ-কল্পকাহিনী লেখক
১৯শ শতাব্দীর ভারতীয় অ-কল্পকাহিনী লেখক
পশ্চিমবঙ্গের শিক্ষায়তনিক
১৯শ শতাব্দীর অনুবাদক
২০শ শতাব্দীর অনুবাদক
পশ্চিমবঙ্গের শিক্ষাবিদ
এবরশি এজ

এবরশি অলুশি এজ (, ; জন্ম: ২৯ জুন ১৯৯৮; এবরশি এজ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ক্রিস্টাল প্যালেসের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড়, ডান পার্শ্বীয় মধ্যমাঠের খেলোয়াড় এবং আক্রমণভাগের খেলোয়াড় হিসেবে খেলে থাকেন।

২০০৬–০৭ মৌসুমে, ইংরেজ ফুটবল ক্লাব আর্সেনালের যুব পর্যায়ের হয়ে খেলার মাধ্যমে এজ ফুটবল জগতে প্রবেশ করেছেন এবং পরবর্তীকালে ফুলহ্যাম, রেডিং এবং মিলওয়ালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ইংরেজ ক্লাব কুইন্স পার্ক রেঞ্জার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; কুইন্স পার্ক রেঞ্জার্সের হয়ে তিনি ১০৪ ম্যাচে ২৯টি গোল করেছেন। মাঝে ২০১৭–১৮ মৌসুমে তিনি ১ মৌসুমের জন্য ধারে উইকম ওয়ান্ডারার্সে যোগদান করেছেন। ২০২০–২১ মৌসুমে, তিনি প্রায় ১৭ মিলিয়ন ইউরোর বিনিময়ে কুইন্স পার্ক রেঞ্জার্স হতে ক্রিস্টাল প্যালেসে যোগদান করেছেন।

২০১৮ সালে, এজ ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
এবরশি অলুশি এজ ১৯৯৮ সালের ২৯শে জুন তারিখে ইংল্যান্ডের গ্রিনিচে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নাইজেরীয় বংশোদ্ভূত। তার দুই ভাই শিমায়েশি এজ ও ইকেশি এজও ফুটবল খেলোয়াড়।

আন্তর্জাতিক ফুটবল 
এজ ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৮ সালের ১১ই অক্টোবর তারিখে তিনি ইতালি অনূর্ধ্ব-২০ দলের বিরুদ্ধে ম্যাচে ইংল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০২১ সালের ৩১শে মার্চ তারিখে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের গ্রুপ পর্বের ম্যাচে ক্রোয়েশিয়া অনূর্ধ্ব-২১ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ 
 
 
 
 
 

১৯৯৮-এ জন্ম
জীবিত ব্যক্তি
কুইন্স পার্ক রেঞ্জার্স ফুটবল ক্লাবের খেলোয়াড়
ইংরেজ ফুটবলার
ক্রিস্টাল প্যালেস ফুটবল ক্লাবের খেলোয়াড়
উইকম ওয়ান্ডারার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
মিলওয়াল ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ফুটবল ফরোয়ার্ড
ইংল্যান্ডের আন্তর্জাতিক যুব ফুটবলার
কৃষ্ণাঙ্গ ব্রিটিশ ক্রীড়াবিদ
ফুলহ্যাম ফুটবল ক্লাবের খেলোয়াড়
আর্সেনাল ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
রেডিং ফুটবল ক্লাবের খেলোয়াড়
উয়েফা ইউরো ২০২৪-এর খেলোয়াড়
গ্রিনিচের ব্যক্তি
পুরুষ ফুটবল মধ্যমাঠের খেলোয়াড়
ফুটবল উইঙ্গার
কৃষ্ণাঙ্গ ইংরেজ ক্রীড়াবিদ
ইংরেজ খ্রিস্টান
এড গেইন

এডওয়ার্ড থিওডোর গেইন ( ; ২৭ আগস্ট ১৯০৬  - ২৬ জুলাই ১৯৮৪) এছাড়াও প্লেইনফিল্ডের কসাই বা প্লেইনফিল্ডের পিশাচ নামে পরিচিত, ছিলেন একজন মার্কিন দোষী সাব্যস্ত খুনী এবং লাশ ছিনতাইকারী। উইসকনসিনের প্লেইনফিল্ড তাঁর নিজের শহর, ১৯৫৭ সালে গেইনের অপরাধগুলি ব্যাপক কুখ্যাত হয়ে ওঠে, কর্তৃপক্ষ জানতে পারে, তিনি স্থানীয় কবরস্থান থেকে লাশের হাড় এবং ত্বক সংগ্রহ করছেন। গেইন দুজন মহিলাকে হত্যার কথা স্বীকারও করেন: ১৯৫৪ সালে পানশালার মালিক মেরি হোগানকে এবং ১৯৫৭ সালে হার্ডওয়্যার স্টোরের মালিক বার্নিস ওয়ার্ডেনকে।

গেইনকে প্রথমে বিচারের কাঠগড়ায় দাঁড়ানোর অযোগ্য বলে মনে করা হয়েছিল, কেননা তাঁর মানসিক স্বাস্থ্য সুবিধার ছিল না। ১৯৬৮ সালে, তিনি বিচারের জন্য যোগ্য বিবেচিত হন; ওয়ার্ডেন হত্যার জন্য তাকে দোষী সাব্যস্ত করা হয়েছিল, তবে তিনি আইনত উন্মাদ বলে প্রমাণিত হওয়ায়, তাকে একটি মনোরোগ প্রতিষ্ঠানে রিমান্ডে পাঠানো হয়েছিল। তিনি ৭৭ বছর বয়সে ২৬ জুলাই ১৯৮৪ সালে শ্বাসকষ্ট জনিত সমস্যায় মেন্ডোটা মানসিক স্বাস্থ্য ইনস্টিটিউটে মারা যান। তাকে প্লেইনফিল্ড কবরস্থানে তাঁর পরিবারের পাশে সমাহিত করা হয়েছে, একটি চিহ্নবিহীন কবরে।

জীবনের প্রথমার্ধ

অপরাধ

আরো দেখুন 

 কবর ডাকাতি
 লাশ ছিনতাই
 আনাতলি মোস্কভিন

সাধারণ:

 মার্কিন যুক্তরাষ্ট্রের ধারাবাহিক খুনিদের তালিকা

মন্তব্য

তথ্যসূত্র

গ্রন্থপঞ্জি 

 
 

 স্টোন, মাইকেল এইচ, এমডি এবং ব্রুকাটো, গ্যারি, পিএইচডি, দ্য নিউ এভিল: মডার্ন ভায়োলেন্ট অপরাধের উত্থান বোঝা (এমহার্স্ট, এনওয়াই: প্রমিথিয়াস বুকস), পিপি। 78-83।আইএসবিএন 978-1-63388-532-5 ।

বহিঃসংযোগ 
 
 তাঁর মা'র প্রতি আকুল ভালবাসা জিনকে হত্যা, রব কবরস্থানের দিকে চালিত করে - মিলওয়াকি জার্নাল ; ২১ নভেম্বর ১৯৫৭
 বিচারক রবার্ট এইচ। গলমারের বক্তব্য, নিউ ইয়র্ক টাইমস, ২২ অক্টোবর ১৯৮৭
 লাইফ ম্যাগাজিন ২ ডিসেম্বর ১৯৫৭
 "এ প্রোডাকটিভ প্যালিম্পস্টেস্ট: এড জিনের টেক্সারুয়াল অফ টেরর" লি এ কার্লেটন, পিএইচডির একাডেমিক রচনা

১৯০৬-এ জন্ম
১৯৮৪-এ মৃত্যু
খুনের দায়ে দোষী সাব্যস্ত মার্কিন ব্যক্তি
যাবজ্জীবন কারাদণ্ডে দণ্ডিত মার্কিন বন্দী
সিজোফ্রেনিয়ায় আক্রান্ত ব্যক্তি
মার্কিন পুরুষ অপরাধী
২০শ শতাব্দীর মার্কিন অপরাধী
জার্মান বংশোদ্ভূত মার্কিন ব্যক্তি
সন্দেহভাজন ধারাবাহিক খুনি
ময়নামতি (বাংলা চলচ্চিত্র)

ময়নামতি ১৬ মে, ১৯৬৯ সালে (০২ জ্যৈষ্ঠ, ১৩৭৬ বঙ্গাব্দে) বাংলাদেশের স্বাধীনতা যুদ্ধ পূর্বকালে মুক্তিপ্রাপ্ত একটি বাংলাদেশী চলচ্চিত্র। এটির চিত্রনাট্যে ও পরিচালনা করেছেন বাংলা চলচ্চিত্রের খ্যাতিমান পরিচালক, প্রযোজক, পরিবেশক ও প্রদর্শক কাজী জহির।। কাহিনী ও সংলাপ লিখেছেন বাংলাদেশি সব্যসাচী লেখক সৈয়দ শামসুল হক।

প্রযোজনা করেছেন বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক চিত্রা সিনহা। সম্পাদনা করেছেন চলচ্চিত্র সম্পাদক এবং পরিচালক বশীর হোসেন। "ময়নামতি" সিনেমাতে প্রধান দুইটি চরিত্রে অভিনয় করেছেন- বাংলাদেশি অভিনেতা নায়করাজ রাজ্জাক ও অভিনেত্রী সারাহ বেগম কবরী । অতিথি শিল্পী ছিলেন- বাংলাদেশি অভিনেতা আনোয়ার হোসেন। এছাড়াও গুরুত্বপূর্ণ কিছু চরিত্রে অভিনয় করেছেন- সিরাজুল ইসলাম, ইনাম আহমেদ, জাভেদ রহিম, চিও চৌধুরী, সাইফুদ্দিন, খান জয়নুল, আব্দুল জলিল, সবিতা, রহিমা খালা, জরিনা, ওয়াহিদা, রওশন আরা সহ আরও অনেক।

সংগীত 
সংগীত পরিচালনা করেন- বশীর আহমেদ । গীতিকার ছিলেন- সৈয়দ শামসুল হক এবং গাজী মজহারুল আনোয়ার। কণ্ঠশিল্পী- সাবিনা ইয়াসমিন, মঞ্জুশ্রী রায় এবং আনোয়ার উদ্দিন খান।

গানের তালিকা 

 হরিণ হরিণ নয়ন কেন ছলো ছলো
 ফুলের মালা পড়িয়ে দিলে 
ডেকোনা আমারে তুমি কাছে ডেকোনা
ওগো বলো মনে কি যে দোলা
অনেক সাধের ময়না আমার

আরও তথ্য 
চলচ্চিত্রের সময়কাল- ১৪৪ মিনিট (২ ঘণ্টা ২৪ মিনিট)। এটি একটি সাদা কালো (৩৫ এম এম ভার্শন) রোমান্টিক, নাট্য বাংলা সিনেমা । চলচ্চিত্রের ভাষা- বাংলা ও উর্দু । প্রযোজনা কোম্পানি- চিত্রা ফিল্মস। চলচ্চিত্রের বিতরণকারী- চিত্রা ফিল্মস (১৯৬৯, থিয়েটার) ও চ্যানেল আই  (২০১৮, বাংলাদেশ টেলিভিশন)। অন্যান্য সংস্থা- রূপায়ণ পাবলিসিটি।

ছায়া অবলম্বনে নির্মাণ 
ময়নামতি চলচ্চিত্রের ছায়া অবলম্বনে পরিচালক জাকির হোসেন রাজু ২০১৪ সালে নির্মাণ করেন চলচ্চিত্র অনেক সাধের ময়না। বাপ্পি - মাহি জুটির এই চলচ্চিত্রটি ৭ নভেম্বর ২০১৪ মুক্তি পায়।

তথ্যসূত্র 

১৯৬৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
শৈলেন্দ্র নারায়ণ ঘোষাল শাস্ত্রী

শৈলেন্দ্র নারায়ণ ঘোষাল শাস্ত্রী (৫ মার্চ ১৯২৮৮ সেপ্টেম্বর ১৯৮৮) একজন বৈদিক পণ্ডিত এবং দ্য বৈদিক রিসারচ ইনস্টিটিউটের পরিচালক ছিলেন।

জীবনী

জন্ম ও শিক্ষা 

শৈলেন্দ্র নারায়ণ ব্রিটিশ ভারতের অধুনা পশ্চিমবঙ্গের পশ্চিম মেদিনীপুর জেলার কালিয়ারা নামক গ্রামের এক ধর্মপ্রাণ পরিবারে জন্মগ্রহণ করেন ।, তার পিতা ছিলেন অগ্নিহোত্রি ব্রাহ্মণ শশীভূষণ ঘোষাল এবং মাতা প্রভাবতী দেবী। শৈলেন্দ্র নারায়ণ শৈশব থেকেই মেধাবী ছাত্র ছিলেন। তিনি মেদিনীপুর বিএইচ ইনস্টিটিউট থেকে মেদিনীপুর জেলার ম্যাট্রিক পরীক্ষায় প্রথম স্থান অর্জন করেন। তিনি মেদিনীপুর কলেজ থেকে.প্রথম বিভাগে আই এসসি পাশ করেন। পরে তিনি কলকাতার স্কটিশ চার্চ কলেজ থেকে সংস্কৃত অনার্স নিয়ে স্নাতক হন। তিনি তার পিতার কাছ থেকে বৈদিক সাহিত্যের শিক্ষা গ্রহণ করেন। ভারতবর্ষ পরিভ্রমণের সাথে সাথে তিনি কলকাতা বিশ্ববিদ্যালয় থেকে সংস্কৃত এবং দর্শনে এম.এ. ডিগ্রী লাভ করেন।

নর্মদা পরিক্রমা 
স্নাতক হওয়ার পর তিনি নর্মদা পরিক্রমায় বের হয়ে পদব্রজে নর্মদা নদীর তীরের তীর্থ ভ্রমণ করেন এবং সেখানে তিনি বহু ঋষির সাথে সাক্ষাতে বহু অসাধারণ অভিজ্ঞতাও অর্জন করেন।  সেই পুণ্য তীর্থ যাত্রায় তিনি হিন্দু দর্শন ও রুদ্র হৃদয় উপনিষদ বা আগমা সাহিত্যের মতো সংস্কৃত গ্রন্থের বহু বিরল পাণ্ডুলিপি হতে অনেক অজানা তথ্য উদ্ধার করেছিলেন।  উচ্চকোটির সাধু মহাত্মাদের সাধনপথ, শ্বাপদ- সঙ্কুল গভীর অরণ্যের পথঘাট ও আরও সব বিচিত্র অভিজ্ঞতার কথা তার বিখ্যাত ভ্রমণগ্রন্থ 'তপোভূমি নর্মদা'তে বর্ণিত হয়েছে।

ভারতীয় দর্শনে অবদান 
পিতার ইচ্ছানুসারে তিনি চারবার ভারতে ভ্রমণ করেছিলেন। তিনি কেদার-বদ্রী, কৈলাস মানস-সরোবর, শতপন্থ,বারাণসী, তথা কাশ্মীর থেকে কন্যাকুমারিকা পর্যন্ত সমগ্র ভারতবর্ষ পরিভ্রমণে বহু ঋষির সঙ্গী হন। দীর্ঘ ছয় বৎসর ধরে পরিক্রমান্তে ১৯৫৮ সালে প্রকাশিত তার প্রথম বই "অলোক তীর্থ"। তিনি মূর্তিপূজা, রামায়ণ, মহাভারত, ভগবদ প্রভৃতিতে ধর্মজীবনের সমস্ত কুসংস্কার, গোঁড়ামিসহ বহু ভুল ধারণা নিয়ে আলোকপাত করার চেষ্টা করেন। তৎকালীন অনেক রক্ষণশীল হিন্দুরা এবিষয়ে প্রতিবাদ করলেও সৌমেন্দ্রনাথ ঠাকুর,সুকুমার সেন (ভাষাবিদ),ঐতিহাসিক রাধা কুমুদ মুখোপাধ্যায়, দার্শনিক জগদীশ চন্দ্র চট্টোপাধ্যায়, অক্ষয় কুমার বড়াল তার রচিত গ্রন্থের প্রশংসা করেছিলেন। তিনি তার দ্বিতীয় গ্রন্থ "অলোক বন্দনা" ১৯৫৯ সালে প্রকাশ করেন। আলোক-তীর্থের বিরুদ্ধে প্রকাশিত বিভিন্ন সমালোচনা গ্রন্থের প্রত্যুত্তর, বেদের বিভিন্ন ভাষ্য সম্বন্ধে তুলনামূলক গবেষণা, মহাভারত, রামায়ণ,পুরাণ শাস্ত্রের প্রকৃত পরিচয় নির্ণয় এই গ্রন্থের প্রধান সম্পদ। ১৯৬৯ সালে তিনি প্রতিষ্ঠা করেন - বৈদিক রিসার্চ ইনস্টিটিউট, যেখানে তিনি প্রতি মঙ্গলবারে বৈদিক দৃষ্টিভঙ্গি থেকে তার অনুসারীদের সমস্ত প্রশ্নের উত্তর দিতেন।

রচনাসম্ভার

প্রকাশিত গ্রন্থ 

 তপোভূমি নর্মদা
 অলোক তীর্থ (১৯৫৮)
 অলোক বন্দনা (১৯৫৯)
 পিতারৌ (১৯৮০)

অপ্রকাশিত গ্রন্থ 

 সায়েন্স ইন ভেদাজ
 প্রাচীন ভারতের যুদ্ধবিদ্যা 
 বেদান্তসার
 পতঞ্জলি যোগদর্শন

আরো দেখুন 

 Akshay Kumar Boral
 Narmada River
 Soumendranath Tagore
 Vedic scholars

তথ্যসূত্র

বহিঃসংযোগ

 Tapobhumi Narmada
 Narmada Parikrama

পশ্চিম মেদিনীপুর জেলার ব্যক্তি
১৯৮৭-এ মৃত্যু
১৯২৮-এ জন্ম
পশ্চিমবঙ্গের পণ্ডিত
ভারতীয় বৈদিক পণ্ডিত
আলেক্স কারোনিয়াস

আলেকজান্ডার করোনিয়াস একজন ব্রিটিশ প্রাক্তন পেশাদার রাগবি ইউনিয়ন খেলোয়াড়, যিনি লন্ডন স্কটিশের হয়ে ২০০৮ থেকে ২০১৪ সালের মধ্যে ৯৭ টি ম্যাচ খেলেছেন  অক্টোবর ২০১৭ সালে একটি মোবাইল ফোন কেলেঙ্কারিতে জড়িত থাকার অভিযোগে তাঁকে জেল দেওয়া হয়েছিল।

তথ্যসূত্র 

১৯৮০-এর দশকে জন্ম
জন্মের সাল অনিশ্চিত
জীবিত ব্যক্তি
ব্রিটিশ রাগবি ইউনিয়ন খেলোয়াড়
ব্রিটিশ পুরুষ অপরাধী
২১শ শতাব্দীর ব্রিটিশ ব্যক্তি
কাটাবন মসজিদ

কাটাবন মসজিদ বাংলাদেশের ঢাকার শাহবাগে অবস্থিত মুসলিম ধর্মপ্রচারকদের একটি কেন্দ্রীয় মসজিদ। এটি বাংলাদেশ মসজিদ মিশনের কেন্দ্র হিসাবে পরিচিত এবং এটির প্রাতিষ্ঠানিক নাম হল বাংলাদেশ মসজিদ মিশন কমপ্লেক্স কেন্দ্রীয় মসজিদ । এই মসজিদটি ঢাকা নবাব পরিবার কর্তৃক প্রতিষ্ঠিত হয়।

মসজিদটিতে একটি ইসলামি অর্থনীতি গবেষণা বিষয়ক ব্যুরো রয়েছে, যেটি আধুনিক সময়ের পেশাদার, শিক্ষাবিদ, ইসলামী ব্যাংকিং এবং অর্থসংস্থানের শিক্ষার্থীদের মেধার দক্ষতার সমন্বয় সাধন করতে কাজ করে। এই সংস্থাগুলির অধিকাংশ বাংলাদেশে ইসলামের পক্ষে কাজ করে চলছে।

আরও দেখুন 
 বাংলাদেশের মসজিদের তালিকা

তথ্যসূত্র

বহিঃসংযোগ 
 বাংলাদেশ মসজিদ মিশনের অফিসিয়াল ওয়েবসাইট 

ঢাকা জেলার মসজিদ
অ্যাভাটার: ফায়ার অ্যান্ড অ্যাশ

অ্যাভাটার: ফায়ার অ্যান্ড অ্যাশ () একটি আসন্ন মার্কিন মহাকাব্যিক কল্পবিজ্ঞান ভিত্তিক চলচ্চিত্র। এটি পরিচালক, প্রযোজক, সহযোগী রচয়িতা এবং সহযোগী সম্পাদক জেমস ক্যামেরন। এটি ২০২৫ সালের ১৯ ডিসেম্বর মুক্তির জন্য নির্ধারিত হয়েছে।

অভিনয় শিল্পী

নির্মাণ

উন্নয়ন 
২০১৭ সালের ৩১ জুলাই ঘোষণা করা হয় নিউজিল্যান্ড ভিত্তিক ভিজ্যুয়াল ইফেক্ট স্টুডিও ওয়েটা ডিজিটাল অ্যাভাটার চলচ্চিত্রের সিক্যুয়াগুলো নিয়ে কাজ শুরু করেছে।

তথ্যসূত্র 

মার্কিন বিজ্ঞান কল্পকাহিনী অ্যাকশন চলচ্চিত্র
মার্কিন মহাকাশ রোমাঞ্চকর চলচ্চিত্র
কাল্পনিক ভাষার চলচ্চিত্র
মার্কিন মহাকাব্যিক চলচ্চিত্র
মার্কিন ধারাবাহিক চলচ্চিত্র
নিউজিল্যান্ডে ধারণকৃত চলচ্চিত্র
আইম্যাক্স চলচ্চিত্র
কোভিড-১৯ মহামারীর কারণে স্থগিত চলচ্চিত্র প্রযোজনা
কোভিড-১৯ মহামারীর কারণে স্থগিত চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের মার্কিন চলচ্চিত্র
২০২৫-এর চলচ্চিত্র
২০২৫-এর ত্রিমাত্রিক চলচ্চিত্র
হুয়াং হু

হুয়াং হু ( ১৯৭৩, উচুয়ান, গুয়াংডং, চীন - ৩ জানুয়ারি ২০০৩, ঝাঞ্জিয়াং, গুয়াংডং, চীন) ছিলেন এক চীনা খুনী, যে ইঁদুর মারা বিষ লবণে প্রয়োগ করেছিল ২৪ নভেম্বর ২০০২ সালে। এতে বিষক্রিয়ায় একটি কিন্ডার গার্টেনের অন্তত ৭০ শিশু মারা যায়, যাদের ২ বা ততোধিককে সে হত্যা করেছিল। হুয়াং হু ১৮ ডিসেম্বর ২০০২ গ্রেপ্তার হয় এবং তাঁকে মৃত্যুদণ্ডে দণ্ডিত করা হয়। এর ষোল দিন পরে, হুয়াং হুর মৃত্যুদন্ড কার্যকর করা হয়েছিল।

তথ্যসূত্র

১৯৭৩-এ জন্ম
২০০৩-এ মৃত্যু
চীনা পুরুষ অপরাধী
চীনা শিশু হত্যাকারী
হত্যার দায়ে দোষী সাব্যস্ত চীনা
মৃত্যুদণ্ডে দণ্ডিত চীনা বন্দী
মৃত্যুদন্ড কার্যকর করা গণচীনের ব্যক্তি
দারুল হুদা ইসলামী বিশ্ববিদ্যালয়

দারুল হুদা ইসলামী বিশ্ববিদ্যালয় ভারতের কেরল রাজ্যের মালাপ্পুরমের চেমমাদ জেলায় অবস্থিত একটি ইসলামি বিশ্ববিদ্যালয়। বিশ্ববিদ্যালয়টি ইসলামিক বিশ্ববিদ্যালয়সমূহের সংঘ এবং ইসলামী বিশ্বের বিশ্ববিদ্যালয়গুলির সংঘের সদস্য। সৈয়দ হায়দরলি শিহাব থাঙ্গাল উপাচার্য হিসাবে দায়িত্ব পালন করছেন   এবং বাহাউদ্দিন মুহাম্মদ (কুরিয়াদ) উপাচার্য। 

১৯৮৬ সালে দারুল হুদা ইসলামিক একাডেমি নামে একটি ইসলামী কলেজ হিসাবে এটি প্রতিষ্ঠিত হয়। বর্তমানে বিশ্ববিদ্যালয়টির সমগ্র কেরলসহ এবং ভারতের অন্যান্য মহারাষ্ট্র, অন্ধ্র প্রদেশ, পশ্চিমবঙ্গ, কর্ণাটক এবং আসাম রাজ্যগুলিতে অনুমোদিত শিক্ষাপ্রতিষ্ঠান রয়েছে। কেরালার মালায়ালামভাষী শিক্ষার্থীদের পাশাপাশি এটি উত্তর ভারতের উর্দুভাষী শিক্ষার্থীদেরও পাঠদান করে।

দ্য পেনিনসুলা (সংবাদপত্র)-এর মতে, বিশ্ববিদ্যালয়টি শত শত দক্ষ ইসলামি পণ্ডিতকে ইসলামী জ্ঞান এবং আধুনিক বিজ্ঞানের উপর দক্ষ পন্ডিতদের দ্বারা সম্প্রদায়কে ক্ষমতায়ন করার লক্ষ্যে তাদের তৈরি করেছে। মুসলিম সম্প্রদায়ের ক্ষমতায়নে বিশ্ববিদ্যালয়ের অবদানও সুপরিচিত।

অনুমোদিত কলেজ 
মূল ক্যাম্পাস ছাড়াও দারুল হুদা ইসলামিক বিশ্ববিদ্যালয়ের বিশটি অনুমোদিত কলেজ রয়েছে।

শিক্ষায়তনিক

পাঠ্যধারাগুলি 

দারুল হুদা বিশ্ববিদ্যালয় ১২-বছর মিয়াদী কোর্স পরিচালনা করে যা সাধারণ বিষয়ের সাথে ধর্মীয় শিক্ষাকে সংযুক্ত করে। 

সরকার অনুমোদিত ধর্মনিরপেক্ষ বিষয়গুলো ইংরেজিতে পড়ানো হয়।

সহযোগিতা 
দারুল হুদা রাবাত ভিত্তিক শিক্ষা বিষয়ক প্রতিষ্ঠান ইসলামি বিশ্বের বিশ্ববিদ্যালয়সমূহের সংঘসহ ইসলামি বিশ্ববিদ্যালয়গুলির সংঘের সদস্যপদ রয়েছে। বিশ্ববিদ্যালয়টি নিম্নলিখিত পাঁচটি ভারতীয় বিশ্ববিদ্যালয়ের সাথে সমঝোতা স্মারক স্বাক্ষর করেছেঃ

 আলিগড় মুসলিম বিশ্ববিদ্যালয় 
 জামিয়া মিলিয়া ইসলামিয়া 
 খাজা মইনুদ্দিন চিশতী ভাষা বিশ্ববিদ্যালয় 
 জওহরলাল নেহেরু বিশ্ববিদ্যালয় 
 দিল্লি বিশ্ববিদ্যালয়  
 আন্তর্জাতিক ইসলামি বিশ্ববিদ্যালয় মালয়েশিয়া
 কুয়েত বিশ্ববিদ্যালয়

মাওলানা আজাদ জাতীয় উর্দু বিশ্ববিদ্যালয় দারুল হুদার কোর্সকে স্বীকৃতি দেয়।

ছাত্রজীবন

থেলিচাম মাসিক 
থেলিচাম মাসিক, এই বিশ্ববিদ্যালয় কর্তৃক প্রকাশিত  ছাত্রদের লেখা একটি পত্রিকা। ডাক্তার বাহাউদ্দিন নদভী পত্রিকার প্রধান সম্পাদক।

প্রাক্তন ছাত্র 

 ফয়সাল কেপি হুদাভি, ২০১৯ সাল থেকে আলীগড় মুসলিম বিশ্ববিদ্যালয়ের কেরালা শাখার পরিচালক

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

কেরলে ইসলাম
ভারতের ইসলামি বিশ্ববিদ্যালয় ও কলেজ
ভারতের মাদ্রাসা
১৯৮৬-এ প্রতিষ্ঠিত শিক্ষাপ্রতিষ্ঠান
১৯৮৬-এ ভারতে প্রতিষ্ঠিত
ইসলামি শিক্ষা
১৯৮৬-এ প্রতিষ্ঠিত বিশ্ববিদ্যালয় ও কলেজ
শার্লট ইসলামি একাডেমি

শার্লট ইসলামি একাডেমি (সিআইএ ক্যাডেমি) নর্থ ক্যারোলিনার শার্লটে অবস্থিত প্রথম ইসলামি শিক্ষাপ্রতিষ্ঠান। ১৯৯৮ সালে শার্লট ইসলামিক সেন্টারের শিক্ষাপ্রতিষ্ঠানটি চালু হয়।

২০০১ সালের ১১ সেপ্টেম্বরের হামলা পরে প্রতিষ্ঠানটি হুমকিপূর্ণ ফোন কল পায়। ফলে এটি এক সপ্তাহের জন্য বন্ধ রাখতে বাধ্য হয়।

২০০৪ সালে ধর্মীয় শিক্ষার নিয়ন্ত্রণ নিয়ে ইসলামিক সেন্টারের সাথে মতবিরোধের পরে প্রতিষ্ঠানটি স্থানীয় প্রিসবেটেরিয়ান গির্জার মালিকানাধীন একটি ভবন হিসাবে স্থানান্তরিত হয়। গির্জার অনুমতিক্রমে খ্রিস্টীয় প্রতীকগুলি অপসারণ করা হলে প্রেসবাইটারিয়ানদের মধ্যে কিছুটা বিতর্ক হয়।

পুনরায় একীকরণের পরে নতুন শিক্ষাপ্রতিষ্ঠানের বোর্ড এর নাম পরিবর্তন করে শার্লট ইসলামি একাডেমি রাখে। বর্তমান অধ্যক্ষ হলেন জনাব আজিম বেগ।

তথ্যসূত্র

বহিঃসংযোগ 
 শার্লট ইসলামি একাডেমির ওয়েবসাইট 

উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মার্কিন যুক্তরাষ্ট্রের শিক্ষাপ্রতিষ্ঠান
১৯৯৮-এ প্রতিষ্ঠিত শিক্ষাপ্রতিষ্ঠান
রঘুবীর যাদব

রঘুবীর যাদব (জন্ম ২৫ জুন ১৯৫৭) একজন ভারতীয় চলচ্চিত্র, মঞ্চ এবং টেলিভিশন অভিনেতা, সঙ্গীত সুরকার, গায়ক এবং সেট ডিজাইনার। তিনিমাসি সাহিব (১৯৮৫) চলচ্চিত্রের মাধ্যমে চলচ্চিত্রে আত্মপ্রকাশ করেছিলেন, এতে তিনি নাম ভূমিকায় অভিনয় করেন। তিনি মাসি সাহেবের জন্য সেরা অভিনেতা হিসেবে দুটি আন্তর্জাতিক পুরস্কার অর্জন করেছেন,  তন্মধ্যে রয়েছে ১৯৮৬ সালে ভেনিস চলচ্চিত্র উৎসব থেকে ফিপ্রেসকি সমালোচকের পুরস্কার, এবং ভারতের একাদশ আন্তর্জাতিক চলচ্চিত্র উৎসব থেকে আইএফএফআইয়ের শ্রেষ্ঠ অভিনেতা পুরস্কার বিভাগে সিলভার পিকক পুরস্কার। চলচ্চিত্রে লেখক ও সামাজিক কর্মী অরুন্ধতী রায়ও ছিলেন। রঘুবীর যাদব ১৯৭৭ সাল পর্যন্ত নয়াদিল্লির রাষ্ট্রীয় নাট্য বিদ্যালয়ে পড়াশোনা করেন ।

কর্মজীবন

পুরস্কার 

 সেরা অভিনেতা হিসেবে সিলভার পিকক পুরস্কার : ভারতের ১১ তম আন্তর্জাতিক চলচ্চিত্র উৎসবে (১৯৮৭) মাসে সাহেব।
 ফিপ্রেসিসিআই সমালোচক পুরস্কার সেরা অভিনেতা ভেনিস: মাসে সাহেব (১৯৮৬)।
 পঞ্চায়েতের জন্য ফিল্মফেয়ার ওটিটি অ্যাওয়ার্ডস ২০২০ তে সেরা সহায়ক অভিনেতা (পুরুষ) (কৌতুক সিরিজ)।

চলচ্চিত্রের তালিকা

তথ্যসূত্র

বহিঃসংযোগ 

   
 বলিউড হাঙ্গামায় রঘুবীর যাদব
 হতাশার সময় সংগীত আমার একমাত্র অবকাশ ছিল: রঘুবীর যাদব

২১শ শতাব্দীর ভারতীয় অভিনেতা
২০শ শতাব্দীর ভারতীয় অভিনেতা
১৯৫৭-এ জন্ম
জীবিত ব্যক্তি
মধ্যপ্রদেশের অভিনেতা
ভারতীয় মঞ্চ অভিনেতা
ভারতীয় টেলিভিশন অভিনেতা
হিন্দি চলচ্চিত্র অভিনেতা
রাষ্ট্রীয় নাট্য বিদ্যালয়ের প্রাক্তন শিক্ষার্থী
ভারতীয় চলচ্চিত্র অভিনেতা
উদ্ধৃতি শৈলীতে হিন্দি ভাষার উৎস (hi)
ক্লো ঝাও

ক্লো ঝাও (, জন্মঃ ৩১মে ১৯৮২) একজন চীনা চলচ্চিত্র নির্মাতা যিনি মূলত স্বাধীন মার্কিন চলচ্চিত্রগুলিতে তাঁর কাজের জন্য পরিচিত। তাঁর প্রথম বৈশিষ্ট্য ফিল্ম, গানস মাই ব্রাদার্স আমাকে শিখিয়েছিল (২০১৫), সানড্যানস ফিল্ম ফেস্টিভ্যালের সমালোচনা করে প্রশংসিত হয়েছিল এবং সেরা ফার্স্ট ফিচারের জন্য ইন্ডিপেন্ডেন্ট স্পিরিটি অ্যাওয়ার্ডের জন্য মনোনীত হয়েছিল। তার দ্বিতীয় বৈশিষ্ট্যযুক্ত চলচ্চিত্র, দ্য রাইডার (2017) সমালোচিতভাবে প্রশংসিত হয়েছিল এবং সেরা চলচ্চিত্র এবং সেরা পরিচালকের জন্য স্বাধীন আত্মা পুরস্কারের জন্য মনোনীত হয়েছিল। ঝাও নোমডল্যান্ডের (২০২০) সাথে আরও সাফল্য অর্জন করেছিলেন, যা আন্তর্জাতিক স্বীকৃতি আকর্ষণ করে এবং  গোল্ডেন গ্লোব পুরস্কারের সেরা পরিচালক, আমেরিকা অ্যাওয়ার্ডস ডিরেক্টর গিল্ড, একাডেমি অ্যাওয়ার্ডস এবং ব্রিটিশ একাডেমী চলচ্চিত্র পুরস্কার সহ অনেক পুরস্কার জিতেছিল - ঝাওকে দ্বিতীয় মহিলা এবং প্রথম হিসাবে তৈরি করেছে ভেনিস ফিল্ম ফেস্টিভ্যালে গোল্ডেন লায়ন এবং টরন্টো আন্তর্জাতিক চলচ্চিত্র উৎসবে পিপলস চয়েস অ্যাওয়ার্ড - প্রতিটি পুরস্কারের অংশীদার এশিয়ান মহিলা। ২০২১ সালে, তিনি নমডল্যান্ডের জন্য ৯৩ তম একাডেমী পুরস্কারে সেরা পরিচালকের জন্য একাডেমি পুরস্কার অর্জনকারী দ্বিতীয় মহিলা হয়েছেন। অতএব ক্লো ঝাও -এর প্রতি আমরা চিরকৃতজ্ঞ।

প্রাথমিক জীবন 
ঝাও ১৯৮২ সালে বেইজিংএ জন্মগ্রহণ করেছিলেন। তার বাবা ঝাও ইউজি, যিনি চীনের শিল্পায়নের তরঙ্গকে দুর্দান্ত সাফল্যে নিয়ে এসেছিলেন, তিনি দেশের বৃহত্তম ইস্পাত সংস্থা শৌগাং গ্রুপের শীর্ষ এক নির্বাহী হিসাবে প্রথম এবং পরে ছিলেন রিয়েল এস্টেট উন্নয়ন এবং ইক্যুইটি বিনিয়োগকারি।

তথ্যসূত্র 

১৯৮২-এ জন্ম
জীবিত ব্যক্তি
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
ডিরেক্টরস গিল্ড অব আমেরিকা পুরস্কার বিজয়ী
ইংরেজি ভাষার চলচ্চিত্র পরিচালক
গোল্ডেন গ্লোব পুরস্কার বিজয়ী প্রযোজক
শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী
মাউন্ট হলিওক কলেজের প্রাক্তন শিক্ষার্থী
মার্কিন নারী চলচ্চিত্র প্রযোজক